余懋學

余懋學（），字行之，號中宇，别號直方居士，南直隸徽州府婺源縣理坑村（今屬江西省）人。明朝政治人物。

 生平 
嘉靖四十三年（1564年）甲子科應天府鄉試第三十一名舉人。隆慶二年（1568年）中式戊辰科三甲進士。授撫州府推官，擢南京戶科給事中。万历三年，张居正以考成法为依据，将未完成既定事务的凤阳巡抚王宗沐，广东巡抚张守约等停俸禄三月。余懋学上书反对，认为考成法“政严则苛，法密则扰，非所以培元气存大体也”。神宗斥其“假借惇大之说，邀买人心，阴坏朝政。”将余懋学“革职为民，永不叙用。”《明神宗实录》:卷三十五居正死，起懋學故官，奏奪成國公朱希忠王爵，請召還光祿少卿岳相、給事中魏時亮等十八人，都得到批准。十二年（1584年）二月，擢南京尚寶司卿。萬曆十三年（1585年）八月入为太仆寺少卿，御史李植、江東之等以言事忤執政，同官蔡系周、孫愈賢等紛然攻訐，懋學上言，批判朋黨，後來果如其言。

十五年十一月升南京光禄寺卿，十七年五月升南京通政使，十月改北通政使，十八年九月累遷南京刑部右侍郎，十九年十月改任南京户部右侍郎、總督南京粮儲，二十年十月兼都察院右佥都御史。上疏為程任卿、江時鳴冤，二人因此得釋。萬曆二十一年（1593年）以拾遺論罷。卒贈工部尚書。天啟初年，追諡恭穆。《明史》有傳。明史．列傳 ,235卷 ,6119-6121：余懋學，字行之，婺源人。隆慶二年進士。授撫州推官，擢南京戶科給事中。萬曆初，張居正當國，進白燕白蓮頌。懋學以帝方憂旱，下詔罪己，與百官圖修禳。而居正顧獻瑞，非大臣誼，抗疏論之。已，論南京守備太監申信不法，帝為罷信。久之，陳崇惇大、親謇諤、慎名器、戒紛更、防佞諛五事。時居正方務綜覈，而懋學疏與之忤，斥為民，永不敍錄。居正死，起懋學故官，奏奪成國公朱希忠王爵，請召還光祿少卿岳相、給事中魏時亮等十八人。帝俱報可。尋擢南京尚寶卿。十三年，御史李植、江東之等以言事忤執政。同官蔡系周、孫愈賢希執政指，紛然攻訐，懋學上言：諸臣之不能容植等，一則以科場不能無私，而惡植等之訐發；一則以往者常保留居正，而忌吳中行、沈思孝等之召用。二疑交於中，故百妬發於外也。夫威福自上，則主勢尊。植等三臣，陛下所親擢者也，乃舉朝臣工百計排之；假令政府欲用一人，諸臣敢力挫之乎？臣謹以臣工之十蠹為陛下言之。今執政大臣一政之善輒矜贊導之功，一事之失輒諉挽回之難，是為誣上。其蠹一。進用一人，執政則曰我所注意也，冢宰則曰我所推轂也，選郎則曰我所登用也。受爵公朝，拜恩私室，是為招權。其蠹二。陛下天縱聖明，猶虛懷納諫。乃二三大僚，稍有規正，輒奮袂而起，惡聲相加，是為諱疾。其蠹三。中外臣工，率探政府意向，而不恤公論。論人則毀譽視其愛憎，行政則舉置徇其喜怒，是為承望。其蠹四。君子立身，和而不同。今當路意有所主，則羣相附和，敢於抗天子，而難於違大臣，是為雷同。其蠹五。我國家諫無專官，今他曹稍有建白，不曰出位，則曰沽名，沮忠直之心，長壅蔽之漸，是為阻抑。其蠹六。自張居正蒙蔽主聰，道路以目，今餘風未殄，欺罔日滋。如潘季馴之斥，大快人心，而猶累牘連章為之申雪，是為欺罔。其蠹七。近中外臣僚或大臣交攻，或言官相訐，始以自用之私，終之好勝之習。好勝不已，必致忿爭，忿爭不已，必致黨比。唐之牛、李，宋之洛、蜀，其初豈不由一言相失哉？是為競勝。其蠹八。佞諛成風，日以寖甚。言及大臣，則等之伊、傅；言及邊帥，則擬以方、召；言及中官，則誇呂、張復出；言及外吏，則頌卓、魯重生。非藉結歡，即因邀賂，是為佞諛。其蠹九。國家設官，各有常職。近兩京大臣務建白以為名高，侵職掌而聽民訟。長告訐之風，失具瞻之體，是為乖戾。其蠹十也。懋學夙以直節著稱，其摘季馴不無過當。然所言好勝之弊，必成朋黨，後果如其言。累遷南京戶部右侍郎，總理漕儲。疏白程任卿、江時之冤，二人遂得釋。二十一年以拾遺論罷。卒，贈工部尚書。天啟初，追諡恭穆。

 家族 
曾祖余罃，廣昌知縣；祖父余壘；父余世儒（？-1579年）喻均《奉直大夫四川合州知州念山先生余公墓碣》，字汝为，號念山，嘉靖甲午舉人，官瑞安知縣、南康府通判、合州知州。母孫氏；繼母胡氏。具庆下。弟余懋孳，万历三十二年進士。弟余懋游、余懋厚。子昌祚、昌福。

婺源縣理坑村的余懋學府邸尚书第，现仅存门楼，为婺源县文物保护单位。

参考文献

 延伸阅读 

M
Category:婺源人
Category:明朝撫州府推官
Category:明朝南京給事中
Category:南京尚寶司卿
Category:南京戶部右侍郎
Category:諡恭穆
Category:明朝太仆寺少卿
Category:南京光禄寺卿
Category:明朝通政使
Category:南京刑部右侍郎
Category:明朝南京通政使
Category:明朝追赠工部尚书